विश्व वन्य दिवस आज, रोडवेज कर्मचारी निकालेंगे रैली
विश्ववन्य जीव दिवस के अवसर पर शुक्रवार को रोडवेज कर्मचारी रैली निकालकर वन्य जीव एवं पर्यावरण संरक्षण के प्रति जागरूकता का संदेश देंगे। रोडवेज बीकानेर के प्रबंधक रवि सोनी ने बताया कि शुक्रवार शाम 6.00 बजे रोडवेज बस स्टैंड से श्रीगंगानगर चौराहे, जूनागढ़ होते हुए कलेक्ट्रेट तक रैली निकाली जाएगी। रैली के माध्यम से आमजन को वन्य जीव एवं पर्यावरण संरक्षण के प्रति जागरूकता का संदेश दिया जाएगा। रैली में रोडवेज से सेवानिवृत्त कर्मचारी भी भाग लेंगे। साथ ही सामाजिक संस्थाएं भी इस रैली में भागीदारी निभा सकती है।
hin_Deva hin_Deva